آمریکا هاواجیلیق و کوسموس آژانسی (ناسا)، 2024-جی ایلده کوسموسا گؤندرمگی پلانلاشدیردیغی یئنی کشفیات اویدوسونو ایجتیماعیته چاتدیردی.
ناسادان بیلدیریب‌لر کی، اولدوزلارآراسی نقشه‌لندیرمه و سورعتلنمه کشفیات اویدوسونون (IMAP)، ناسانین یئنی کشف میسیون‌لاری آراسینا گیردیگی بیلدیریلدی.
اولدوزلارآراسی نقشه‌لندیرمه و سورعتلنمه کشفیات اویدوسو، گونش سیستمی‌نین باشقا سیستم‌لرله آلیش‌ وئریشینی تامین ائدن مقناطیس بیر بالون اولان هلیوسفر طبقه‌سینده تدقیقات‌لار آپارا‌جاق.
گونش کولک‌لری دئییلن، گونش‌دن آیریلا‌راق اوزاق‌لاشان مادده‌جیق دالغا‌لاری‌نین حاکم اولدوغو هلیوسفر طبقه‌سینده، دیگر اولدوز سیستم‌لرین‌دن قوپان ماتریال‌لارلا توققوشور.
بو توققوشما، ضررلی کوسمیک رادیاسیونون گونش سیستمینه نفوذ ائتمه‌سینه مانع اولور.
اولدوزلارآراسی نقشه‌لندیرمه و سورعتلنمه کشفیات اویدوسونون، بو چارپیشان ماتریال‌لاردان نومونه‌لر توپلاییب آراشدیرماسی نظرده توتولور.
ناسانین علم میسیونو‌لاری دیرکتور معاوینی دنیس آندروجیک، اولدوزلارآراسی نقشه‌لندیرمه و سورعتلنمه کشفیات اویدوسونون تاپینتی‌لاری‌نین، گونش سیستمی ایره‌لی اینسان‌لی واسطه‌لر گؤندرمک اوچون ده حساس معلومات‌لار وئرجگینی وورغولاییب.
